2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 148 της 25 Φεβρ./8 Μαρτ. 1969 (ΦΕΚ Α΄  43) Περί Οικονομικής Διαχειρίσεως της Ανωτάτης Σχολής Καλών Τεχνών. Έχοντες υπ’ όψει:α)Το άρθρ. 18 παρ. 5 του Α. Ν. 1942/1939 και β)την υπ’ αριθ. 798/20.11.1968 γνώμην του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Οικονομικών Υπουργών, απεφασίσαμεν και διατάσσομεν: Πόροι Σχολής Άρθρ.1.-1.Πόροι της Σχολής είναι: α)Επιχορήγησις του Κράτους. β)Επιχορηγήσεις ιδιωτικών ή άλλων οργανισμών. γ)Δωρεαί, κληρονομίαι και κληροδοσίαι. δ)Πρόσοδοι εκ της περιουσίας της Σχολής. ε)Δίδακτρα και εξέταστρα. ς)Έσοδα εξ εκποιήσεως περιουσιακών στοιχείων. ζ)Έσοδα εκ πωλήσεως βιβλίων και εντύπων εν γένει της Σχολής. η)Έσοδα εξ έργων των σπουδαστών των φροντιστηρίων εφαρμογών. θ)Τέλη επί των εκδιδομένων πάσης φύσεως τίτλων υπό της Σχολής. ι)Δικαιώματα παραμονής εις καλλιτεχνικούς Σταθμούς. ια)Έσοδα εκ προστίμων λόγω επιβαλλομένων πειθαρχικών ποινών. ιβ)Εισφοραί δια την παροχήν υγειονομικής περιθάλψεως εις τους σπουδαστάς. ιγ)Λοιπά πάσης φύσεως έσοδα. 2.Αι δωρεαί, κληρονομίαι και κληροδοσίαι γίνονται αποδεκταί υπό του Διευθυντού της Σχολής, μετ’ απόφασιν του Συλλόγου των Καθηγητών, κατ’ εξαίρεσιν δε αι κληρονομίαι πάντοτε επ’ ωφελεία απογραφής. 3.Τα ακίνητα ή κινητά δύνανται να εκποιηθώσιν είτε ως άχρηστα είτε επ’ ανταλλαγή είτε επί σκοπιμωτέρα διαχειρίσει της περιουσίας της Σχολής αποφάσει του Συλλόγου των Καθηγητών. 4.Η διαχείρισις των εσόδων και εξόδων της Σχολής ανατίθεται εις την Τράπεζαν της Ελλάδος, συμφώνως προς τας διατάξεις του από 25.1.1932 Π.Δ/τος. Εισπράξεις χρηματικών ποσών δύνανται να ενεργώνται και υπό του Ταμίου της Σχολής, οριζομένου υπό του Συλλόγου των Καθηγητών ενός εκ των μελών αυτού ή ενός ανωτέρου Διοικητικού υπαλλήλου. Εφ’ όσον ήθελε συγκεντρωθή εκ των εισπράξεων ποσόν δραχ. 5.000 δέον απαραιτήτως να κατατίθεται τούτο εις τον παρά τη Τραπέζη της Ελλάδος λογαριασμόν της Σχολής, επί τη λήψει ισοπόσου γραμματίου, εν πάση δε περιπτώσει εις το τέλος εκάστου μηνός οιονδήποτε ποσόν ευρισκόμενον εις χείρας του Ταμίου, δέον απαραιτήτως να κατατίθεται εις τον εν λόγω λογαριασμόν. 5.Η είσπραξις των εσόδων της Σχολής ενεργείται κατά τας διατάξεις του άρθρ. 1 παρ. 3 του Νόμ. 2097/52 και του άρθρ. 2 του Νόμ. 2252/1952. Δαπάναι Σχολής Άρθρ.8.-1.Τα υπό της Σχολής τηρούμενα βιβλία διαχειρίσεως είναι τα κάτωθι: α)Ημερολόγιον, εις ό καταχωρούνται άπασαι αι διαχειριστικαί πράξεις. β)Καθολικόν, εις ό μεταφέρονται εκ του Ημερολογίου αι πράξεις κατά λογαριασμούς αντιστοιχούντας προς τα άρθρα του προϋπολογισμού. γ)Βιβλίον απογραφών, εις ό καταχωρούνται κατ’ έτος λεπτομερώς τα περιουσιακά στοιχεία, ο απολογισμός και ο γενικός ισολογισμός. δ)Ταμείον, εις ό καταχωρούνται καθημερινώς αι εισπράξεις βάσει των τριπλοτύπων εισπράξεων και αι πληρωμαί βάσει των ενταλμάτων πληρωμών. ε)Υλικού, δια του οποίου παρακολουθείται η εισαγωγή, η εξαγωγή και το υπόλοιπον των διαφόρων πραγμάτων της Σχολής. ς)Βιβλίον χορηγουμένων και αναλισκομένων πιστώσεων κατά κεφάλαιον και άρθρον του προϋπολογισμού. ζ)Βιβλίον υπολόγων εξ ενταλμάτων προπληρωμής. η)Βιβλίον παρακολουθήσεως παγίας προκαταβολής και  θ)Παν έτερον βιβλίον, του οποίου η τήρησις ήθελε κριθή απαραίτητος. 2.Το Ταμείον, το Ημερολόγιον, το Καθολικόν και το βιβλίον Απογραφής μονογράφονται και θεωρούνται παρά του Διευθυντού της Σχολής. Άρθρ.9.-Ο κατασταλτικός έλεγχος της διαχειρίσεως της Σχολής ανήκει εις το Ελεγκτικόν Συνέδριον. Επί των δαπανών της Σχολής ασκείται πλήρης προληπτικός έλεγχος κατά τας κειμένας σχετικάς διατάξεις υπό παρέδρων του Ελεγκτικού Συνεδρίου ή Οικονομικών υπαλλήλων, των τελευταίων οριζομένων δι’ αποφάσεως του Υπουργού Οικονομικών. Προκειμένου περί αναθέσεως του ανωτέρω ελέγχου εις Παρέδρους του Ελεγκτικού Συνεδρίου, ούτοι ορίζονται μετά πρότασιν του Προέδρου του Σώματος. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 31.Δ.η.2 Εσωτερικός Κανονισμός Άρθρ.2.-1.Η Σχολή διαθέτει τους πόρους και την περιουσίαν αυτής προς πραγματοποίησιν του μορφωτικού της έργου εν γένει και ενδεικτικώς ως ακολούθως: α)Δια την καταβολήν αποδοχών, εξόδων κινήσεως και λοιπών αποζημιώσεων διδακτικού, διοικητικού, τεχνικού και υπηρετικού προσωπικού. β)Δια την πληρωμήν ενοικίων των υπό της Σχολής χρησιμοποιουμένων ακινήτων ή κινητών. γ)Δι’ αντιμετώπισιν δαπανών λειτουργίας γραφείων (προμήθειαν γραφικής ύλης, φωτισμόν, θέρμανσιν, τηλεφωνικά, ταχυδρομικά και τηλεγραφικά έξοδα, προμήθειαν υλικού καθημερινής χρήσεως και αναλώσεως, μεταφορικά κλπ.). δ)Δι’ αγοράν κτιρίων της Σχολής ή γηπέδων προς ανέγερσιν τοιούτων ή επέκτασιν υφισταμένων κτιριακών εγκαταστάσεων της Σχολής και εξυπηρέτησιν συναφών δανείων. ε)Δια προμήθειαν επίπλων, σκευών και εποπτικών μέσων διδασκαλίας. ς)Δια την εγκατάστασιν, οργάνωσιν και λειτουργίαν εργαστηρίων, φροντιστηρίων εφαρμογών και θεωρητικών μαθημάτων. ζ)Δια την εγκατάστασιν, οργάνωσιν και λειτουργίαν πινακοθήκης, γλυπτοθήκης, μουσείου εκμαγείου, φωτογραφικού αρχείου και ταινιοθήκης. η)Δι’ εγκατάστασιν και λειτουργίαν βιβλιοθήκης, αναγνωστηρίου και δια προμήθειαν βιβλίων και περιοδικών. θ)Δι’ εγκατάστασιν και λειτουργίαν λέσχης σπουδαστών. ι)Δια δαπάνας επισκευών και συντηρήσεως κτιρίων, εγκαταστάσεων, επίπλων και σκευών. ια)Δι’ αμοιβήν προτύπων μοντέλλων. ιβ)Δια δαπάνας εκθέσεως, εορτών, διαλέξεων, εκδρομών και επισκέψεων. Το ποσόν της δαπάνης δι’ εκδρομάς και επισκέψεις προσδιορίζεται κατά την έγκρισιν του προϋπολογισμού της Σχολής, υποκείμενον εις οιονδήποτε περιορισμόν. ιγ)Δια συμμετοχήν εις καλλιτεχνικά και επιστημονικά συνέδρια και αποστολάς. ιδ)Δι’ έκδοσιν δημοσιευμάτων Σχολής, ήτοι, επετηρίδων, βιβλίων, περιοδικών ή άλλων εκδόσεων. ιε)Δια δαπάνας νομικών και δικαστικών υποθέσεων. (Μετά τη σελ. 424) Σελ.424,01 Εσωτερικός Κανονισμός 31.Δ.η.2 ις)Δι’ ιματισμόν κλητήρων και καθαριστριών,  ιζ)Δια βραβεία, αποστολάς, υποτροφίας και βοηθήματα εις σπουδαστάς. ιη)Δια δαπάνας επισκευών, συντηρήσεως και λειτουργίας Καλλιτεχνικών Σταθμών. ιθ)Δια δαπάνας ασφαλίσεως κτιρίων, επίπλων και έργων τέχνης. κ)Δι’ εισφοράς υπέρ Ασφαλιστικών Οργανισμών. κα)Δια δαπάνας λειτουργίας συσσιτίου, δια δαπάνας υγειονομικής περιθάλψεως των σπουδαστών ή λειτουργίαν Υγειονομικής Υπηρεσίας της Σχολής. Δια την καταβολήν αποζημιώσεων ή λοιπών δαπανών συναφών προς την λειτουργίαν των συλλογικών οργάνων διοικήσεως της Σχολής. Δια αποζημίωσιν του ασκούντος τον προληπτικόν έλεγχον επί των δαπανών της Σχολής. κβ)Δια πάσαν δαπάνην αναγκαίαν δια την εν γένει οργάνωσιν και λειτουργίαν της Σχολής. 2.Μίσθωσις ακινήτων ή κινητών γίνεται αποφάσει του Συλλόγου των Καθηγητών, καθορίζοντος και τους όρους αυτής. Δικαιολογητικά Διαχειρίσεως Άρθρ.3.-1.Δια πάσαν είσπραξιν εκδίδεται γραμμάτιον εισπράξεως εκ τριπλοτύπου βιβλίου γραμματίων κατ’ αύξοντα αριθμόν ηριθμημένου, επί του οποίου υπογράφει ο πληρώσας και ο εισπράξας. Το πρωτότυπον παραδίδεται εις τον πληρώσαντα, το πρώτον αντίγραφον επισυνάπτεται εις τα δικαιολογητικά εισπράξεως και το δεύτερον παραμένει εις το στέλεχος. 2.Τα έσοδα καταχωρίζονται κατά κεφάλαια και άρθρα του προϋπολογισμού εις το βιβλίον καταχωρίσεως εσόδων. 3.Κατά μήνα συντάσσεται συγκεντρωτική κατάστασις εσόδων, χρησιμεύουσα δια την εν τω ημερολογίω λογιστικήν καταχώρισιν και αναγράφουσα το είδος εκάστου εσόδου, το κεφάλαιον και άρθρον του προϋπολογισμού, τους αντιστοιχούντας αριθμούς των γραμματίων εισπράξεως και τα ποσά. 4.Δια πάσαν δαπάνην, εντός πάντοτε των προβλέψεων του προϋπολογισμού, εκδίδεται χρηματικόν ένταλμα πληρωμής εκ τριπλοτύπου βιβλίου ενταλμάτων κατ’ αύξοντα αριθμόν, ηριθμημένου, όπερ υπογράφεται παρά του Διευθυντού ή Υποδιευθυντού και του λογιστού της Σχολής, συνοδεύεται δε υπό των απαραιτήτων δικαιολογητικών. Εκ τούτων το μεν πρώτον αποστέλλεται προς την Τράπεζαν της Ελλάδος, το δεύτερον κρατείται μετά των σχετικών δικαιολογητικών υπό του ασκούντος τον προληπτικόν έλεγχον Παρέδρου του Ελεγκτικού Συνεδρίου, εφ’ όσον ο τοιούτος έλεγχος ασκείται παρ’ αυτού, το δε τρίτον παραμένει εις το αρχείον της Σχολής. Σελ.424,02 5.Τα χρηματικά εντάλματα καταχωρίζονται κατά κεφάλαια και άρθρα του προϋπολογισμού εις το βιβλίον καταχωρίσεως ενταλμάτων. 6.Κατά μήνα συντάσσεται συγκεντρωτική κατάστασις δαπανών αναγράφουσα τας διαφόρους δαπάνας, τα αντίστοιχα εντάλματα και τα ποσά, χρησιμεύουσα δια την σχετικήν εν τω ημερολογίω εγγραφήν. 7.Υπό τας προϋποθέσεις τας οριζομένας υπό του Ν.Δ/τος 22.9.1923 περί προπληρωμών, επιτρέπεται η έκδοσις ενταλμάτων προπληρωμής δι’ αποφάσεως του Συλλόγου των Καθηγητών, οριζούσης το παρόν και τον χρόνον της αποδόσεως. Κατά την έγκρισιν δε του προϋπολογισμού της Σχολής υπό του εποπτεύοντος Υπουργού Εθνικής Παιδείας και Θρησκευμάτων και Οικονομικών, καθορίζονται και αι πιστώσεις των κεφαλαίων και άρθρων, ως δεκτικών εκδόσεως ενταλμάτων προπληρωμής. 8.Η πληρωμή των χρηματικών ενταλμάτων γίνεται δια της Τραπέζης της Ελλάδος και μετά την θεώρησιν αυτών υπό του Παρέδρου του Ελεγκτικού Συνεδρίου, του ασκούντος τον προληπτικόν έλεγχον των δαπανών της Σχολής. 9.Η κατά την παρ. 4 του παρόντος άρθρου υπογραφή των χρηματικών ενταλμάτων πληρωμής της Σχολής εκ μέρους του Διευθυντού ή Υποδιευθυντού και του Λογιστού έχει την έννοιαν, ότι ο μεν Διευθυντής και Υποδιευθυντής αποφαίνεται περί της σκοπιμότητος της δαπάνης, ο δε λογιστής ενέχεται δια την ύπαρξιν αντιστοίχου πιστώσεως εν τω εγκεκριμένω προϋπολογισμώ εξόδων της Σχολής, δια τον ακριβή καταλογισμόν εις το οικείον κεφάλαιον και άρθρον εφ’ ου εκδίδεται το χρηματικόν ένταλμα, την ύπαρξιν των νομίμων δικαιολογητικών, του ορθού της χαρτοσημάνσεως αυτών, την διενέργειαν των νομίμων υπέρ του Δημοσίου, και των τρίτων κρατήσεων και εν γένει την τήρησιν της νομίμου διαδικασίας ενεργείας της δαπάνης. Παγία Προκαταβολή Άρθρ.4.-«1.Δια την αντιμετώπισιν των δαπανών λειτουργίας του Ταμείου της Σχολής δύναται να χορηγηθή παγία προκαταβολή μη δυναμένη να υπερβή το ποσόν των 200.000 δραχμών». Η παρ. 1 αντικατεστάθη ως άνω δια του Π.Δ. 445 της 28 Ιουν./1 Ιουλ. 1976 (ΦΕΚ Α΄ 167). 2.Το ποσόν της παγίας προκαταβολής ορίζεται εκάστοτε δι’ αποφάσεως του Συλλόγου των Καθηγητών. 3.Διαχειριστής της παγίας προκαταβολής ορίζεται υπό του Συλλόγου των Καθηγητών, προτάσει του Διευθυντού, είς των υπαλλήλων της Σχολής. 4.Το ως παγία προκαταβολή οριζόμενον ποσόν μεταφέρεται δι’ εντολής πληρωμής κατά τας διατάξεις του παρόντος εις ίδιον τρεχούμενον λογαριασμόν παρά τη Τραπέζη της Ελλάδος κατά τα δι’ αποφάσεως του Συλλόγου των Καθηγητών, οριζόμενα, υπό τον τίτλον «παγία προκαταβολή Ανωτάτης Σχολής Καλών Τεχνών». 31.Δ.η.2 Εσωτερικός Κανονισμός 5.Το ποσόν της παγίας προκαταβολής καταβάλλεται εκ των εσόδων του Ταμείου, εκδιδομένης εντολής πληρωμής επ’ ονόματι ιδίου παρά τη Τραπέζη της Ελλάδος λογαριασμού υπό τον τίτλον «παγία προκαταβολή Ανωτάτης Σχολής Καλών Τεχνών» όστις πιστούται με το ποσόν της χορηγηθείσης παγίας προκαταβολής και με τα ποσά τα αποδιδόμενα προς αποκατάστασιν των εκ ταύτης αντλουμένων κονδυλίων και χρεούται με τα αναλαμβανόμενα εκ ταύτης ποσά. 6.Δια την απόδοσιν εις την παγίαν προκαταβολήν των υπό του διαχειριστού καταβαλλομένων ποσών εκδίδονται εντάλματα επ’ ονόματι τούτου, υπό την ιδιότητά του ταύτην, ων τα ποσά κατατίθενται εις τον κατά την προηγουμένην παράγραφον τρεχούμενον λογαριασμόν. 7.Εκ του λογαριασμού τούτου ο Διαχειριστής δύναται να αποσύρη ποσόν μέχρι δραχ. 15.000, δια τα μεγαλύτερα δε ποσά απαιτείται εντολή του Συλλόγου των Καθηγητών. 8.Εκ της παγίας προκαταβολής καταβάλλονται αι εξής δαπάναι: α)Αμοιβαί μοντέλλων. β)Αμοιβαί τεχνιτών. γ)Δαπάναι λειτουργίας Καλλιτεχνικών Σταθμών. δ)Μικροδαπάναι λειτουργίας Εργαστηρίων και Φροντιστηρίων Εφαρμογών. ε)Πάσα άλλη δαπάνη, ην ο Σύλλογος των Καθηγητών ειδικώς ήθελεν αποφασίσει να καταβληθή εκ της παγίας προκαταβολής. 9.Η εκ της παγίας προκαταβολής πληρωμή υπό του διαχειριστού ταύτης δαπανών εις τους δικαιούχους, ενεργείται βάσει δικαιολογητικών εγγράφων, εξ ων αποδεικνύεται ότι κατά την εκτέλεσιν της δαπάνης ετηρήθησαν αι περί νομιμότητος, περί δικαιολογήσεως και περί τρόπου ενεργείας των δαπανών σχετικαί διατάξεις του οργανισμού της Σχολής και αι περί Δημοσίου Λογιστικού τοιαύται. 10.Ο Διαχειριστής παραδίδει εις τους δικαιούχους, αντί μετρητών, τραπεζητικήν επιταγήν δια το καθαρόν πληρωτέον ποσόν, επί τη λήψει των νομίμων δικαιολογητικών πληρωμής, δεόντως χαρτοσεσημασμένων, παρακρατών τας υπέρ του Δημοσίου και τρίτων κρατήσεις, δι’ ας κατά το τέλος του μηνός εκδίδει επιταγήν επ’ ονόματί του, εκ του προϊόντος της οποίας εκδίδει τα οικεία γραμμάτια παραλαβής του Δημοσίου Ταμείου, συνυποβάλλων ταύτα, μετά των λοιπών δικαιολογητικών, εις την Λογιστικήν υπηρεσίαν της Σχολής. 11.Ο Διαχειριστής της παγίας προκαταβολής, μετά την πληρωμήν υποχρεούται όπως υποβάλη εις το Λογιστικόν Τμήμα, επί αποδείξει παραλαβής, την εξοφλητικήν του δικαιούχου απόδειξιν, βάσει δε ταύτης και των κατά την προηγουμένην παράγραφον απαιτουμένων δικαιολογητικών εγγράφων εκδίδεται χρηματικόν ένταλμα εις βάρος της οικείας πιστώσεως του προϋπολογισμού κατά τας κειμένας διατάξεις, επ’ ονόματι του Διαχειριστού της παγίας προκαταβολής υπό την ιδιότητά του ταύτην. 12.Τα ποσά των ως ανωτέρω ενταλμάτων, αποδιδόμενα εις την παγίαν προκαταβολήν, κατατίθενται εις τον σχετικόν τρεχούμενον λογαριασμόν. 13.Η κατά την παρ. 11 απόδειξις του Λογιστηρίου τηρείται παρά του Διαχειριστού μέχρις εξοφλήσεως του εντάλματος ως αντίτιμον, ότε ακυρούται. 14.Ο Διαχειριστής της παγίας προκαταβολής τηρεί βιβλίον, εις ο καταχωρίζει πάσας τας πληρωμάς εκ της παγίας προκαταβολής, τα αποδιδόμενα εις ταύτην ποσά, τας αναλήψεις της καταθέσεως και πάσαν σχετικήν κίνησιν, υπέχων ευθύνην εν τη διαχειρίσει της παγίας προκαταβολής, εφαρμοζομένων των σχετικών διατάξεων «περί ευθύνης Δημοσίων υπολόγων». 15.Ο Διευθυντής της Σχολής υποχρεούται όπως ενεργή τακτικόν έλεγχον της Διαχειρίσεως της παγίας προκαταβολής. 16.Ο εντελλόμενος την κατά τας διατάξεις του παρόντος πληρωμήν Διευθυντής και ο πληρώνων Διαχειριστής υπέχουσι Διοικητικήν και προσωπικήν ευθύνην δια πάσαν προσγιγνομένην εις το Ταμείον ζημίαν. Προϋπολογισμός Άρθρ.5.-1.Το οικονομικόν έτος άρχεται την 1ην Ιανουαρίου και λήγει την 31ην Δεκεμβρίου του ιδίου έτους. 2.Τα έσοδα και αι δαπάναι της Σχολής καθορίζονται ετησίως δια του προϋπολογισμού αυτής και κατατάσσονται εν αυτώ κατά κεφάλαια και άρθρα. 3.Ο προϋπολογισμός ψηφίζεται υπό του Συλλόγου των Καθηγητών το βραδύτερον μέχρι τέλους Οκτωβρίου, μεθ’ ο υποβάλλεται εις το Υπουργείον Εθνικής Παιδείας και Θρησκευμάτων και Οικονομικών προς έγκρισιν. 4.Τροποποιήσεις του προϋπολογισμού επιτρέπονται, τηρουμένης της διαδικασίας της παρ. 3 του παρόντος άρθρου. 5.Πίστωσις αναγραφείσα εν τω προϋπολογισμώ χρήσεως τινός δεν δύναται να διατεθή εις έξοδα άλλης χρήσεως. Τα δι’ έκαστον άρθρον ή δι’ εκάστην περίπτωσιν ορισθέντα ποσά δεν δύνανται να διατεθούν δι’ άλλο άρθρον, ή δι’ άλλην περίπτωσιν ει μη μόνον κατόπιν αναμορφώσεως τούτων κατά τα εν τη παρ. 3 του παρόντος άρθρου οριζόμενα. Προμήθεια. Εκτέλεσις έργων. Άρθρ.6.-1.Πάσα δαπάνη εκτελείται κατά τον περί Δημοσίου Λογιστικού νόμον. 2.Αι μέχρι του ποσού των 2.500 δραχ. προμήθειαι ειδών   και    υλικών    ως    και    η   εκτέλεσις    εργασιών διενεργούνται τη εγκρίσει του Διευθυντού της Σχολής. (Μετά την σελ. 424,02) Σελ.424,03 Τεύχος 569-Σελ.81 Εσωτερικός Κανονισμός 31.Δ.η.2 3.Αι από 2.500 δραχ. και άνω προμήθειαι και εκτέλεσις εργασιών διενεργούνται τη εγκρίσει του Συλλόγου των Καθηγητών, συντρεχουσών των εν άρθρ. 34 του Νόμ. ΣΙΒ/1852 προϋποθέσεων. 4.Η περί δημοσίου συναγωνισμού διάταξις δεν εφαρμόζεται επί των εκ της αλλοδαπής προμηθειών, αίτινες ενεργούνται καθ’ υπόδειξιν των οικείων καθηγητών και απόφασιν του Συλλόγου των Καθηγητών της Σχολής, ως και επί αγοράς καλλιτεχνικών έργων και συγγραφής μελετημάτων, αι οποίαι γίνονται κατά τα εκάστοτε υπό του Συλλόγου των Καθηγητών αποφασιζόμενα. 5.Πώλησις ακινήτων ή κινητών ή αγορά ακινήτων ως και η σύναψις δανείου γίνεται αποφάσει του Συλλόγου των Καθηγητών δι’ ης καθορίζονται και οι όροι πωλήσεως, αγοράς ή συνάψεως του δανείου, συμφώνως προς τας κειμένας διατάξεις. 6.Έγερσις αγωγής, συμβιβασμός και κατάργησις δίκης, γίνεται μετ’ απόφασιν του Συλλόγου των Καθηγητών. 7.Διάθεσις της χρήσεως των αιθουσών της Σχολής ή εν γένει πραγμάτων αυτής γίνεται τη εγκρίσει του Διευθυντού της Σχολής. Απολογισμός. Άρθρ.7.-1.Εντός του μηνός Μαρτίου συντάσσεται υπό του εκτελούντος την λογιστικήν υπηρεσίαν της Σχολής ο απολογισμός των πραγματοποιηθέντων εσόδων και εξόδων του λήξαντος έτους, όστις υποβάλλεται υπό του Γενικού Γραμματέως εντός του πρώτου δεκαπενθημέρου του μηνός Απριλίου προς έγκρισιν εις τον Σύλλογον των Καθηγητών μετά της σχετικής εκθέσεως. 2.Ο απολογισμός αναγράφει εις ιδιαιτέραν στήλην: α)Τα αρχικώς προϋπολογισθέντα έσοδα και έξοδα, ως και τας γενομένας μεταγενεστέρως συμπληρώσεις και τροποποιήσεις. β)Τα πραγματοποιηθέντα έξοδα. γ)Τα επί πλέον ή έλαττον προκύψαντα ποσά και δ)Το αρχικόν ταμειακόν υπόλοιπον μετά των καταθέσεων εν όψει παρά τη Τραπέζη της Ελλάδος και το νέον, το εκ του απολογισμού προκύπτον. 3.Μετά του ως άνω χρηματικού απολογισμού συντάσσεται βάσει του καθολικού γενικός ισολογισμός, εις ον αναγράφονται αναλυτικώς τα κατά την 31ην Δεκεμβρίου υφιστάμενα ενεργητικά και παθητικά περιουσιακά στοιχεία της Σχολής. 4.Πάσα δαπάνη γενομένη και μη περιλαμβανομένη εν τω προϋπολογισμώ ή εκτελεσθείσα άνευ προηγουμένης εγκρίσεώς της κατά τα εν άρθρ. 5 διαλαμβανόμενα βαρύνει τον διατάξαντα ταύτην. Σελ.424,04 Τεύχος 569-Σελ.82 5.Ο απολογισμός και γενικός ισολογισμός υποβάλλονται εντός 15 ημερών από της εγκρίσεώς των εις το Ελεγκτικόν Συνέδριον προς εκδίκασιν, σχετικά δε αντίγραφα αποστέλλονται ταυτοχρόνως εις τα Υπουργεία Παιδείας και Οικονομικών προς ενημέρωσιν αυτών. Λογιστική Οργάνωσις